Smernica Komisie 2002/66/ES
zo 16. júla 2002,
ktorou sa menia a dopĺňajú smernice 76/895/EHS, 86/362/EHS, 86/363/EHS a 90/642/EHS o stanovení maximálnych hladín rezíduí pesticídov v a na ovocí a zelenine, obilninách, potravinách živočíšneho pôvodu a určitých produktoch rastlinného pôvodu, vrátane ovocia a zeleniny
(Text s významom pre EHP)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 76/895/EHS z 23. novembra 1976 o stanovení maximálnych hladín rezíduí pesticídov v a na ovocí a zelenine [1], naposledy zmenenú a doplnenú smernicou Komisie 2000/82/ES [2], najmä na jej článok 5,
so zreteľom na smernicu Rady 86/362/EHS z 24. júla 1986 o stanovení maximálnych hladín rezíduí pesticídov v a na obilninách [3], naposledy zmenenú a doplnenú smernicou Komisie 2002/42/ES [4], najmä na jej článok 10,
so zreteľom na smernicu Rady 86/363/EHS z 24. júla 1986 o stanovení maximálnych hladín rezíduí pesticídov v a na potravinách živočíšneho pôvodu [5], naposledy zmenenú a doplnenú smernicou Komisie 2002/42/ES, najmä na jej článok 10,
so zreteľom na smernicu Rady 90/642/EHS z 27. novembra 1990 o stanovení maximálnych hladín rezíduípesticídov v a na produktoch rastlinného pôvodu vrátane ovocia a zeleniny [6], naposledy zmenenú a doplnenú smernicou 2002/42/ES, najmä na jej článok 7,
keďže:
(1) V prípade obilnín a produktov rastlinného pôvodu, vrátane ovocia a zeleniny by mali maximálne hladiny rezíduíodrážať používanie minimálnych množstiev pesticídov potrebných pre účinnú ochranu rastlín aplikovaných takým spôsobom, aby množstvo rezídua bolo podľa možnosti čo možno najmenšie a toxikologicky akceptovateľné, najmä čo sa týka ochrany životného prostredia a ochrany zdravia spotrebiteľov z hľadiska odhadovaného potravinového príjmu spotrebiteľov. V prípade potravín živočíšneho pôvodu by hladiny rezíduí mali odrážať spotrebu obilnín a produktov rastlinného pôvodu ošetrených pesticídmi zvieratami a tam, kde je to relevantné, priame dôsledky používania veterinárnych liečiv. Maximálne hladiny rezíduí (noMHR) v spoločenstve predstavujú hornú hranicu pre množstvá tých rezíduí, ktoré by sa mohli nachádzať v komoditách, ak výrobcovia dodržiavajú správne poľnohospodárske postupy.
(2) MHR pre pesticídy by mali podliehať revízii a hladiny by sa mohli meniť vzhľadom na nové informácie alebo údaje. Tam, kde neexistujú povolené použitia, MHR by sa mali stanoviť na spodnej hranici analytickej stanoviteľnosti.
(3) Prijali sa rozhodnutia Komisie na nezahrnutie aktívnych látok do prílohy I k smernici Rady 91/414/EHS z 15. júna 1991 týkajúcej sa uvádzania výrobkov určených na ochranu rastlín na trh [7], naposledy zmenenej a doplnenej smernicou Komisie 2002/48/ES [8] pre: lindan (rozhodnutie Komisie 2000/801/ES) [9], quintozén (rozhodnutie Komisie 2000/816/ES) [10], permetrin (rozhodnutie Komisie 2000/817/ES) [11], zineb (rozhodnutie Komisie 2001/245/ES) [12] a paration (rozhodnutie Komisie 2001/520/ES) [13]. Tieto rozhodnutia ustanovujú, že výrobky na ochranu rastlín obsahujúce tieto aktívne látky sa už neschvália na použitie v spoločenstve. Z tohto dôvodu je potrebné pridať všetky rezíduá pesticídov, ktoré vznikajú pri použití týchto výrobkov na ochranu rastlín k prílohám smerníc 86/362/EHS, 86/363/EHS a 90/642/EHS, aby sa umožnil náležitý dohľad a kontrola nad zákazom ich používania a ochrana spotrebiteľa. Keďže pri bežnom sledovaní nie je možné robiť rozdiely medzi prípravkom zineb a ostatnými ditiokarbamátmi, nie je možné stanoviť MHR pre zineb. Aby sa umožnila očakávaná legalizácia v prípade existujúcich zásob pesticídov pripravených na použitie, rozhodnutia Komisie o nezahrnutí povoľujú obdobie na postupné ukončenie používania a je primerané, aby sa plánované MHR pre prípad nepovolenia používania príslušnej látky v spoločenstve neuplatňovalo do konca obdobia na postupné ukončenie, ktoré sa vzťahuje na túto látku.
(4) Maximálne hladiny rezíduí sa predtým stanovili v súvislosti s lindanom a parationom pre niektoré komodity v prílohe II k smernici 76/895/EHS (naposledy zmenenej a doplnenej smernicou Komisie 82/528/EHS [14], ale táto smernica povoľuje členským štátom, aby si stanovili vyššie MHR. Na stanovenie harmonizovaných maximálnych hladín rezíduí pesticídov pre lindan a paration v a na ovocí a zelenine na úrovni spoločenstva je potrebné namiesto nich zahrnúť do smernice 90/642/EHS tieto MHR. Ďalej by sa mali MHR zmeniť, aby vyjadrovali zrušenie schválení na úrovni spoločenstva.
(5) Maximálne hladiny rezíduív spoločenstve a hladiny odporúčané Potravinovým kódexom sa stanovujú a vyhodnocujú podobnými metódami. Pre lindan, quintozén, permetrin a paration existuje vymedzený počet maximálnych hladín rezíduí podľa kódexu. Tieto sa brali do úvahy pri stanovení maximálnych hladín stanovených v tejto smernici. MHR stanovené v kódexe, ktoré budú odporúčané na zrušenie v blízkej budúcnosti, sa nezohľadňovali. MHR stanovené v kódexe pre lindan 0,1 mg/kg (vajcia) a 0,7 mg/kg (mäso z hydiny) sú EMHR (cudzie hladiny rezíduí). Tieto MHR nie sú stanovené na úroveň, ktorá by mohla byť dôsledkom súčasného používania výrobkov na ochranu rastlín, ale zohľadňujú skutočnosť, že používanie látok v minulosti zanechalo rezíduá, ktoré sa môžu považovať za kontaminanty. MHR vychádzajúce z MHR stanovených v kódexe sa vyhodnotili z hľadiska rizík pre spotrebiteľov, nezistilo sa žiadne riziko pri použití toxikologických hraničných bodov založených na štúdiách dostupných Komisii. PDP (prípustný denný príjem) pre lindan je 0,001 mg/kg telesnej hmotnosti/deň (JMPR 1997), nie je potrebná žiadna akútna referenčná dávka, PDP pre paration je 0,004 mg/kg telesnej hmotnosti/deň (JMPR 1995), akútna referenčná dávka je 0,01 mg/kg telesnej hmotnosti/deň (JMPR 1995), PDP pre permetrin je 0,05 mg/kg telesnej hmotnosti/deň (JMPR 1999), nie je potrebná žiadna akútna referenčná dávka, PDP pre quintozén je 0,01 mg/kg telesnej hmotnosti/deň (JMPR 1995), nie je potrebná žiadna akútna referenčná dávka.
(6) Spoločenstvo oznámilo návrh smernice Komisie Svetovej obchodnej organizácii a zaslané pripomienky boli zohľadnené pri finalizácii tejto smernice. MHR pre špecifické kombinácie pesticíd/plodina používané v tretích krajinách by mohla Komisia preskúmať na základe predložených prípustných údajov [15].
(7) Opatrenia stanovené v tejto smernici sú v súlade so stanoviskom Stáleho výboru pre potravinový reťazec a zdravie zvierat,
PRIJALA TÚTO SMERNICU:
Článok 1
V prílohe II k smernici 76/895/EHS sa vypúšťajú záznamy týkajúce sa lindanu a parationu.
Článok 2
V tabuľke v časti A prílohy II k smernici 86/362/EHS sa vkladajú tieto rezíduá pesticídov:
"Rezíduum pesticídu | Maximálna úroveň (mg/kg) |
Lindan | 0,01 obilniny |
Quintozén (suma quintozénu a pentachlór-anilínu vyjadrená ako quintozén) | 0,02 obilniny |
Permetrin (suma izomérov) | 0,05 obilniny |
Paration | 0,05 obilniny |
Článok 3
Záznamy týkajúce sa týchto rezíduí pesticídov sa vkladajú do časti A prílohy II k smernici 86/363/EHS:
"Rezíduum pesticídu | Maximálna úroveň (mg/kg) |
Tuku obsiahnutého v mäse, prípravkov z mäsa, tukov z vnútorností a živočíšnych tukov uvedených v prílohe I pod CN kódmi 0201, 0202, 0203, 0204,02050000, 0206, 0207, ex 0208, 020900, 0210, 160100 a 1602 i) iv) | Pre surové kravské mlieko a plnotučné kravské mlieko uvedené v prílohe I pod CN kódmi 0401, 0402, 040500 a 0406 v súlade s i) iv) | Čerstvých vajec bez škrupín, pre vtáčie vajcia a vaječné žľtky uvedené v prílohe I pod CN kódmi 040700 a 0408 iii) iv) |
Lindan | Hydinové mäso 0,7 Iné 0,02 | 0,001 | 0,1 |
Quintozén | 0,01 | 0,01 | 0,01 |
Paration | 0,05 | 0,05 | 0,05 |
Článok 4
V tabuľke v prílohe II k smernici 90/642/EHS sa záznamy pre rezíduá pesticídov vkladajú alebo zmenia, ako je stanovené v prílohe k tejto smernici.
Článok 5
Táto smernica nadobúda účinnosť 20. deň nasledujúci po jej uverejnení v Úradnom vestníku Európskych spoločenstiev.
1. Členské štáty uvedú do platnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do 30. novembra 2002. Bezodkladne o tom informujú Komisiu.
2. Tieto ustanovenia budú uplatňovať od 1. decembra 2002 pre lindan, quintozén a permetrin a od 1. mája 2003 pre paration.
3. Keď členské štáty prijmú tieto ustanovenia, uvedú v nich odkaz na túto smernicu, alebo ich takýto odkaz sprevádza bude sprevádzať pri príležitosti ich úradného uverejnenia. Spôsob vykonania takéhoto odkazu stanovia členské štáty.
Článok 6
Táto smernica je adresovaná členským štátom.
V Bruseli 16. júla 2002